El Centre Cultural Ínsula Barataria de Castella-La Manxa celebra la seua Setmana Cultural
2025-07-24

L’entitat cultural Ínsula Barataria de Castella-La Manxa va començar, el passat diumenge 22 de juny, la seua Setmana Cultural, per a la qual ha programat diverses activitats obertes a la ciutadania, que es desenvoluparan fins al dia 29 de juny.

El diumenge 22 de juny, Dia de Castella-la Manxa, amb un concert del grup Al-Sandre en el Mercat Antic, a partir de les 11.30 hores. Després, els components de l’entitat es desplaçaran a la seu, situada en el carrer Blasco Ibáñez, 72 on conclouran, a les 20:00h, amb una fi de festa pel dia de la seua comunitat.

El dia 23 de juny, de la mà de la Regidoria de Cultura de l’Ajuntament de Burjassot, dirigida per Javier Naharros, tindrà lloc una Ruta sobre Blasco Ibáñez, a les 12 h. El diumenge 24, El Quixot serà el protagonista de la jornada. De 19.00 a 20:00 h, en la seu de l’entitat, es realitzarà per part del Club Galerna una lectura d’alguns dels capítols de l’obra més famosa de la literatura espanyola. Els dies 25 i 26, tindran lloc els campionats de truc i parxís, respectivament.

També en la seu de la Ínsula Barataria, el divendres 27 es durà a terme una activitat d’exercicis de flexibilització i conscienciació corporal dirigits per Dª Manuela Guijosa Santos, professora de Ioga Terapèutic, de 18.00 a 20.00 hores.

El dissabte 28 de juny, els membres de l’entitat faran una eixida cultural al Teatre Talía, per a gaudir del teatre. Finalment, la clausura de la Setmana Cultural tindrà lloc, el diumenge 29, en la seu, amb l’actuació del grup Galerna i del cor de Castella-La Manxa a les 12:00 h i seguidament amb un berenar per als socis i les sòcies.